கேள்வி: சான்லூர்பா மாகாணம் - மாவட்டங்கள் பற்றி தகவல் சொல்.
பதில்: சான்லூர்பா மாகாணம் 13 மாவட்டங்களாக பிரிக்கப்பட்டுள்ளது.
கேள்வி: சான்லூர்பா மாகாணம் - நிலவியல் குறித்து விரிவாக சொல்லுங்கள்.
பதில்: இதன் பரப்பளவு 18,584 &nbsp; km² (7,173 சதுர மைல்கள்), கொண்டு தென்கிழக்கு அனடோலியாவின் மிகப்பெரிய மாகாணமாக உள்ளது: * வடக்கே அத்யமான் ; * தெற்கே சிரியா ; * கிழக்கே மார்டின் மற்றும் தியர்பாகர் ; * மேற்கே காஜியண்டெப் ; தென்கிழக்கு அனடோலியா திட்டத்தின் பல முக்கிய கூறுகளை சான்லூர்பா கொண்டுள்ளதாக (துருக்கியம் ''Güneydogu Anadolu Projesi'' (GAP) இல்) வடிவமைக்கப்பட்டுள்ளது: * டைக்ரிஸ் மற்றும் யூப்ரடீஸ் நதிகளின் நீர் ஆற்றல் ஆற்றலைப் பயன்படுத்துதல்; * விவசாயத்திற்கான நீர்ப்பாசனம் பெருமளவில் விரிவுபடுத்துதல்; மற்றும் * பிராந்தியத்தின் பொருளாதாரத்தை மேம்படுத்துதல். அரசு நிதியளிக்கும் இந்த மிகப் பெரிய, வளர்ச்சித் திட்டத்தில் இந்த பரந்த, அரை வறண்ட பிராந்தியத்தில் நதிகளின் குறுக்கே அணை கட்டி நீரை திருப்பி விடுதல், நீர் மின் ஆற்றல் தயாரித்தல் மற்றும் பிற பயன்பாடுகளை உள்ளடக்கியதாக உள்ளது. (பின்னர் இந்த ஆறுகள் சிரியா மற்றும் ஈராக்கில் பாய்கின்றன). இந்த ஜிஏபி திட்டத்தில் 22 அணைகள், நூற்றுக்கணக்கான மைல் நீர்ப்பாசன பணிகள் போன்றவை உள்ளன. ஜிஏபி திட்டத்துக்கு முன்பே, சான்லூர்பா மாகாணமானது ஜிஏபி பிராந்தியத்தில் பயிரிடப்பட்ட மற்றும் பயிரிடக்கூடிய நிலங்களில் மிகப்பெரிய பங்கைக் கொண்டிருந்தது. காரணம் அதன் சமவெளி நிலப்பாங்கு மற்றும் அதிக வளமான, விவசாய நிலம் போன்றவை ஆகும். சான்லூர்பா மற்றும் ஹரான் சமவெளியானது சுமார் 1,500 &nbsp;கி.மீ.² (579 சதுர மைல்கள்) பரப்பளவில் உள்ளது. இந்த சமவெளிகளுக்கு நீர்ப்பாசனம் செய்வது ஜிஏபி திட்டத்தின் மிக முக்கியமான கூறுகளில் ஒன்றாகும். 1990 ஆம் ஆண்டு மக்கள்தொகை கணக்கெடுப்பின்படி, சான்லூர்பா மாகாணத்தில் 148,521 வீடுகள் உள்ளன, சராசரியாக ஒரு வீட்டில் 6.74 நபர்கள் உள்ளனர். 71% குடும்பத் தலைவர்கள் தங்கள் தொழிலை விவசாயம் என்று குறிப்பிட்டுள்ளனர். 1992 ஆம் ஆண்டில், துருக்கியில் நில உரிமையாளர்களின் நிலகுவிப்பு சான்லூர்பாவில் மிகுதியாக இருந்தது. இந்த மாகாணத்தில் நிலமற்றவர்களின் வீதம் 48% ஆகும். மாகாணத்தில் 5% குடும்பங்கள் 65% நிலத்தை வைத்திருக்கும் நிலையில், மக்களில் பெரும்பான்மையினர் (70%) மாகாணத்தின் நிலத்தில் 10% மட்டுமே வைத்திருந்தனர். 1985 மற்றும் 1990 க்கு இடையில் சான்லூர்பாவின் சராசரி ஆண்டு வளர்ச்சி விகிதம் 4.6% ஆக இருந்தது, இது தேசிய மற்றும் பிராந்திய சராசரிகளை விட மிக அதிகமாகும்.
கேள்வி: சான்லூர்பா மாகாணம் - மக்கள்வகைப்பாடு குறித்து விரிவாக சொல்லுங்கள்.
பதில்: இந்த மாகாணமானது குர்துகள், அரேபியர்கள், துருக்கியர்கள் மற்றும் யாசிடி ஆகியோரைக் கொண்டுள்ளது. இந்த மாகாணத்தில் குர்துகள் பெரும்பான்மையாக உள்ளனர்.